Rino Serra/Le fior dël mal/033


XXXIII. Rimòrs ëd dòp 
Quand it durmiras, o mia bela tënëbrosa 
Al fond d'un monument fàit ëd marmo nèir scolpì 
E cand it avras për alcova e castel cò ti 
Na tomba piovosa e na tampa bin creusa; 

Cand la pera, craserà tò stòmi spaventà 
E ij tò fianch, an-morbidì da 'n grassios torpor, 
E 'mpedirà 'd bate e vorej a tò cheur 
E ai tò pé 'd core soe corse asardà, 

La tomba, confidenta dël mè seugn anfinì 
(Përchè la tomba sempe a capirà 'l poeta) 
Durant ste grand neuit andoa 'l seugn l'é bandì, 

At dirà: "A còs at serv cortisan-a nen përfeta, 
Nen avèj conossù lòn ch'a rimpianso ij mòrt?" 
-E 'l verm a rosierà toa pel com un rimòrs. 

Rino Serra
Leteratura piemontèisa
Baudelaire